b'\n_START_ARTICLE_\nOb\xc4\x8dina Rogatec\n_START_SECTION_\nNaselja v ob\xc4\x8dini\n_START_PARAGRAPH_\nBrezovec pri Rogatcu, Dobovec pri Rogatcu, Dona\xc4\x8dka Gora, Log, Rogatec, Sveti Jurij, Tlake, Trli\xc4\x8dno, \xc5\xbdahenberc_NEWLINE_Naselja so razporejena v tri krajevne skupnosti: Dobovec, Dona\xc4\x8dka Gora in Rogatec. Naselitev je relativno gosta, najpogostej\xc5\xa1a oblika naselij so zaselki in samotne kmetije. Do tak\xc5\xa1ne oblike poselitve je zagotovo pri\xc5\xa1lo zaradi razgibanosti reliefa, ki ni dopu\xc5\xa1\xc4\x8dal nastajanja ve\xc4\x8djih naselij.\n_START_SECTION_\nStatisti\xc4\x8dni pregled\n_START_PARAGRAPH_\nOb\xc4\x8dina Rogatec je bila ustanovljena ob teritorialnem preoblikovanju komun 3. 10. 1994. Nastala je iz takratne komune \xc5\xa0marje pri Jel\xc5\xa1ah, ki se je preoblikovala v naslednjih pet manj\xc5\xa1ih samostojnih ob\xc4\x8din: Kozje, Pod\xc4\x8detrtek, Roga\xc5\xa1ka Slatina, Rogatec in \xc5\xa0marje pri Jel\xc5\xa1ah. Komuna \xc5\xa0marje pri Jel\xc5\xa1ah je pred preoblikovanjem \xc5\xa1tela 188 naselij in 32.429 prebivalcev in je obsegala 400,1 km2 ozemlja. Od tega je ob\xc4\x8dini Rogatec pripadlo 9 (tj. 5\xc2\xa0%) naselij, 3.223 (tj. 10\xc2\xa0%) prebivalcev in 39,5 km2 (tj. 10\xc2\xa0%) ozemlja._NEWLINE_V obravnavanem obdobju se je na ozemlju dana\xc5\xa1nje ob\xc4\x8dine Rogatec zgodila ena teritorialna sprememba. Leta 1998 se je del ozemlja naselja Brezovec pri Rogatcu (z 98 prebivalci) iz tega naselja izlo\xc4\x8dil in se priklju\xc4\x8dil naselju Rogatec. Ocenjujemo, da se je zaradi te spremembe administrativno preselilo okoli 30 oseb.\n_START_SECTION_\nPodnebje\n_START_PARAGRAPH_\nOb\xc4\x8dutijo se izraziti vplivi subpanonske kontinentalne klime z vi\xc5\xa1jimi poletnimi temperaturami in hladnej\xc5\xa1imi zimami. Do izraza pride tudi alpski vpliv, zaradi katerega je pove\xc4\x8dan dele\xc5\xbe padavin.'